[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Grym cymunedol yw\u2019r cam cyntaf tuag at ailgodi\u2019n gryfach"}, {"text_idx": "#000007", "text": "Cyn ein digwyddiadau \u2018Dulliau Grym y Gymuned yn ystod y pandemig\u2019 gyda\u2019r Bartneriaeth Cymunedau Dyfeisgar y mis Ionawr hwn, mae New Local yn sgwrsio am y ffordd y gall cymunedau arwain yr adferiad ar o\u0302l y pandemig."}, {"text_idx": "#000009", "text": "Rhaid i rym cymunedol fod yn sylfaen i \u2018ailgodi\u2019n well\u2019 ar o\u0302l pandemig COVID-19."}, {"text_idx": "#000010", "text": "Rydyn ni wedi gweld gwasanaethau cyhoeddus a chymunedau yn dod at ei gilydd o\u2019r blaen i helpu pobl yn ystod llifogydd difrifol neu eira trwm, ond erioed mewn modd mor eang a welwyd ym mis Mawrth 2020."}, {"text_idx": "#000011", "text": "Pan ddaeth y cyhoeddiad am y cyfnod clo cyntaf yn ystod COVID-19, daeth cymunedau ledled gwledydd Prydain i\u2019r adwy i ateb apeliadau am wirfoddolwyr gan y trydydd sector neu drefnu eu hunain yn grwpiau cyd-gymorth anffurfiol. Roedden nhw\u2019n ymweld a\u0302\u2019u cymdogion, yn sefydlu hybiau cymunedol, yn dosbarthu eitemau hanfodol at ddrysau pobl fregus a chartrefi oedd yn hunan-ynysu, ac yn gyfrifol am lawer o weithredoedd caredig a oedd yn gwneud y cyfnod heriol iawn yn haws i bobl ddygymod ag e."}, {"text_idx": "#000012", "text": "Y cynghorau a ymatebodd yn fwyaf effeithiol i gyfnod clo gwanwyn 2020 oedd y rhai a alluogodd ac a gefnogodd gweithgareddau grwpiau cymunedol. Fe wnaethon nhw roi\u2019r gorau i ffurf ynysig a biwrocrataidd o feddwl, rhoi cyllid i grwpiau cymunedol yn gyflym, a gweithio mewn partneriaeth wirioneddol a\u0302 mudiadau a chymunedau lleol i gyfuno adnoddau, sgiliau a rhwydweithiau i dargedu cymorth at y bobl oedd fwyaf anghenus."}, {"text_idx": "#000016", "text": "Fodd bynnag, mae ardaloedd sylweddol ledled Prydain lle nad yw gwasanaethau cyhoeddus yn cydweithio a\u0302 chymunedau yn dal i fod. Er enghraifft, yn ystod y cyfnod clo cyntaf, gwelodd rhai grwpiau cyd-gymorth eu hymdrechion i ymateb i\u2019r pandemig yn cael eu cwtogi gan ddifaterwch neu dueddiadau eu cyngor lleol i or-reoli."}, {"text_idx": "#000018", "text": "Pam mae hyn o bwys? Mae gwir rym gweithredu o dan arweiniad y gymuned yn cael ei danwerthfawrogi\u2019n fawr os yw\u2019n cael ei ystyried fel ymateb brys, tymor byr, yn unig. Mae cymunedau yn deall eu hardaloedd lleol yn well nag unrhyw wasanaeth cyhoeddus neu frys ac yn gwybod yn reddfol beth sydd angen ei wneud, ar bwy mae angen cymorth a pha ddulliau fydd yn gwneud gwahaniaeth i bobl a llefydd."}, {"text_idx": "#000019", "text": "Mae tystiolaeth a gasglwyd gan New Local yn dangos bod grym cymunedol yn gallu cynnig dulliau atal ac ymyrraeth gynnar i wasanaethau cyhoeddus, gwella iechyd a llesiant unigolion, a meithrin cydlyniant a gwytnwch mewn cymunedau."}, {"text_idx": "#000020", "text": "Gweithredu o dan arweiniad y gymuned oedd i gyfri am yr ymatebion lleol mwyaf effeithiol i gyfnod clo cyntaf COVID-19. Er mwyn \u2018ailgodi\u2019n well\u2019 ar o\u0302l y pandemig, mae\u2019n rhaid i ni ddechrau drwy osod grym cymunedol yn sylfaen i hynny. Mae New Local wedi amlinellu awgrymiadau ymarferol i gynghorau i\u2019w helpu i ddechrau \u2018gweddnewid a\u0302 grym cymunedol\u2019. Mae\u2019r rhain yn cynnwys:"}, {"text_idx": "#000022", "text": "Gyda\u2019r newidiadau hyn ar waith, byddai cynghorau \u2013 a chyrff cyhoeddus a chyrff trydydd sector eraill \u2013 yn cymryd cam sylweddol ymlaen i sicrhau bod grym cymunedol yn cynnig manteision i bobl a llefydd am oes, nid dim ond yn ystod argyfwng."}, {"text_idx": "#000023", "text": "Os hoffech chi archwilio ymhellach sut mae cymunedau wedi dod ynghyd gyda\u2019r sectorau cyhoeddus a gwirfoddol yn ystod y pandemig, mae\u2019r Bartneriaeth Cymunedau Dyfeisgar yn cynnal cyfres o ddigwyddiadau ar \u2018Ddulliau Grym y Gymuned yn ystod y pandemig\u2019 yn ystod mis Ionawr 2022."}, {"text_idx": "#000029", "text": "Ymunwch a\u0302 ni ar y cyfryngau cymdeithasol"}]